### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. maj 2025 har vedtaget Magistratens foranstående indstilling af 20. maj 2025.

Enhedslisten de Rød-Grønnes byrådsgruppe kunne ikke tiltræde indstillingen og ønskede den vedlagte mindretalsudtalelse sendt med ud i offentlig høring.

Alternativets byrådsgruppe kunne ikke tiltræde indstillingen.

###

Offentlig fremlæggelse af forslag til Lokalplan 1236, Transformation af højhus samt ny bolig- og erhvervsbebyggelse ved [adresse] og [adresse], [adresse] (Ny Vesterport), og Tillæg 170 til Kommuneplan 2017.

### Resume

Lokalplanområdet ligger ved [adresse] mellem [adresse], [adresse] og [adresse].

Planens formål er dels at give mulighed for, at et udefineret centralt byrum - med en tankstation og asfalteret parkeringsflade - kan omdannes til et blandet byområde med boliger og erhverv i form af en ny karrébebyggelse med erhverv i stueetagen (Ny Vesterport). Dels, at det eksisterende højhus, Prismet, kan transformeres samt om- og udbygges, så det får en bedre udnyttelse, nye proportioner, bedre kantzoner og et nyt udseende, der forholder sig til byområdets øvrige bebyggelser. Dette vil fremme muligheden for på sigt at skabe en bymæssig oplevelse ved [adresse] og langs [adresse].

Forslaget er i overensstemmelse med kommuneplanens mål, men ikke dens rammer, og ledsages derfor af et tillæg til Kommuneplan 2017. På den baggrund har der i august 2022 været afholdt en forudgående offentlig høring, hvor der kom 26 høringssvar.

Planen sikrer 20% almene boliger.

Forslag til udbygningsaftale er vedlagt.

### Beslutningspunkter

Det indstilles, at

1) forslag til Lokalplan 1236, tillæg 170 til Kommuneplan 2017 og forslag til udbygningsaftale godkendes til offentlig fremlæggelse

2) bemærkninger fra den forudgående offentlige høring besvares som det fremgår af indstillingens afsnit 5.5.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-05-2025

Øyvind Frandsen: 11

Fremsendes til [adresse] med bemærkning, at Magistraten i mødet den 20. maj 2025 anbefaler, at byrådet tiltræder Magistratsafdelingen for Teknik og Miljøs indstilling af 8. maj 2025.

Liberal Alliance og Alternativet tog forbehold.

Socialistisk Folkeparti ønsker at fastholde ambitionen om minimum 25% almene boliger.

Elin Brandt var forhindret i at deltage i sagens behandling.